Tillögur fyrir aðalfund LSE í Kjarnalundi 2019 Þegar þetta er skrifað eru þrjár vikur ( 21 dagur ) í aðalfund LSE . Til þessa hafa níu tillögur borist til stjórnar LSE . Þær koma bæði frá aðildarfélögum LSE ogeinstaklingum . Enn er hægt að skila inn tillögum . Vænlegast er að hafa samband við stjórnarmeðlim í viðeigandi landshluta til að koma á framfæri tillögu . Sjá stjórnarliða HÉR . Hér eru þær tillögur sem þegar hefur verið skilað . ,, Aðalfundur Landssamtaka skógareigenda , haldinn á Hellu 5. og 6. október 2018 , leggur til að árgjöld til LSE fyrir 2019 óbreytt eða kr. 5000 á hverja jörð og kr. 1500 á hvern skráðan félaga . Eindagi félagsgjalda sé 1. nóvember . „ Aðalfundur Landssambands skógareigenda , haldinn í Kjarnalundi við Akureyri 11. október 2019 , samþykkir að beina því til stjórnar félagsins að hefja nú þegar vinnu samkvæmt tillögum starfshóps um jólatrjáaræktun , sem skilað var til stjórnar í byrjun árs 2018 . “ Til þess að mæta þessum útblæstri gætu Íslendingar sett sér það langtímamarkmið að hætta innflutningi jólatrjáa og rækta öll jólatré innanlands . 3 . Afgreiðsla framkvæmdaleyfa „ Aðalfundur Landssamtaka Skógareigenda haldinn , í Kjarnalundi Akureyri 11. – 12. október 2019 leggur áherslu á að stjórn Lse fylgi eftir tillögu frá aðalfundi 2018 þar sem skorað var á sveitarfélög að samræma afgreiðslu framkvæmdaleyfa vegna skógræktar . Málinu verði fylgt eftir í samstarfi við Samband sveitarfélaga . “ 4 . Grisjun og slóðagerð Aðalfundur Landssamtaka Skógareigenda haldinn , í Kjarnalundi Akureyri 11. – 12. október beinir því til Skógræktarinnar að skógarbændum verði tryggt fjármagn til grisjunar og slóðagerða . 5 . Gæðaúttekt Aðalfundur LSE haldinn á Akureyri 11. október 2019 samþykkir að stjórn LSE semji við Skógræktina um að gæðaúttekt verði gerð á afkomu plantna eftir plöntun hjá landeigendum með skógræktarsamninga . Úttektin taki yfir nokkur ár til að meta lifun og orsakir rýrnunar . Er orsökin landgerð , veðurfar eða hvernig er staðið er að plöntuninni ? O.s.frv. Nauðsynlegt er að fá svör við þessum spurningum og jafnvel fleiri spurningum sem upp koma . Aðalfundur LSE haldinn á Akureyri 11. október 2019 samþykkir að stjórn LSE gangi eftir því við Skógræktina að gerðar verði nýtingaráætlanir fyrir skógræktarjarðir bænda . Greinargerð : Víða er komið að því að nýta tré úr bændaskógum og þá er ótvíræður kostur að hafa heildstæða nýtingaráætlun þar sem fram kemur hvenær komið er að nýtingu einstakra svæða í skógræktinni , verðgildi efnisins sem þar vex upp og fleira hagnýtt fyrir skógareigendur . Við gerð nýtingaráætlunar mætti t.d. hafa nýtingaráætlanir á borð við þær sem gerðar eru hjá norrskog í Svíþjóð . 7 . Styrkjakerfi fyrir skógarviðburði Aðalfundur Landssamtaka skógareigenda , haldinn á Akureyri 11. október 2019 , leggur til að stjórn LSE kanni kosti og galla þess að koma á fót styrkjakerfi fyrir þá skógarbændur sem vilja halda skógarviðburði í skógum sínum . Ef um raunhæfan möguleika er að ræða er skorað á stjórn LSE að vinna að stofnsetningu slíks sjóðs . Greinargerð : Ímynd skógræktar er almennt talin góð . Það eykur hróður skógræktar ef skógarandinn er efldur , bæði meðal bænda sem og almennings . Því er lagt til að skoðaður verður möguleiki á að koma fjárhagslega til móts við þá sem slíka viðburði vilja halda . Til dæmis með sjóði sem yrði á forsjá stjórnar LSE . Aðalfundur LSE haldinn í Kjarnalundi 11. - 12. október leggur þunga áherslu á að taxtar skógarbænda verði teknir til endurskoðunar og LSE og Skógræktin skipi sérstaka launanefnd í þeim tilgangi . Almennur fundur í Félagi skógarbænda á Austurlandi 11.09. ' 19 telur því nauðsynlegt að endurreikna þann grunn sem taxtarnir byggja á . 9 . Beingreiðslur til skógarbænda ,, Aðalfundur Landssamtaka skógareigenda , haldinn á Akureyri 11. október 2019 , skorar á þau ráðuneyti sem snúa beint að loftslagsmálum að koma á fót greiðslukerfi sem umbunar landeigendum sem binda kolefni . “ Greinargerð : Loftslagsgæðum jarðar fer hrakandi . Skógar eru viðurkennd aðferð við að binda kolefni og auka súrefni . Hávær krafa almennings er um að þjóðir heims geri hvað þær geta til að stemma sigum svokallaðari hamfarahlýnun . Landsbyggðin nýtur góðs af skógi , sem og loftslagið .